
DR 30.7.2018                                                               83                    

 
Bangunan-bangunan usang yang tidak digunakan lagi perlu dimusnahkan dan 

dihapuskan supaya ia tidak menjadi tempat yang bakal mendatangkan sebarang risiko 
kepada penduduk dan mencemarkan pemandangan Bandar Segamat yang sepatutnya 
kelihatan bersih dan indah itu. Ada lagi bangunan-bangunan lain, ada satu lagi bangunan 
yang saya rasa sesuai untuk dijadikan filem seram ataupun filem-filem yang berunsur twilight 
zone dan masih ada.  

Saya tidak faham, adakah ini untuk menarik pelancong ataupun adakah ini untuk 
menunjukkan status Segamat yang sebenarnya?  

Jadi, saya harap mereka yang terlibat dalam pembangunan di Segamat dan juga di 
lain tempat ambil peka terhadap perkara ini. Tuan Yang di-Pertua, saya mohon untuk 
menyokong Titah Seri Paduka Baginda Yang di-Pertuan Agong. Terima kasih. 

Tuan Yang di-Pertua: Terima kasih Yang Berhormat Sekijang. Sekarang saya 
menjemput Yang Berhormat Rompin. Yang Berhormat Rompin, tidak ada? Dia keluar? 

Datuk Rozman bin Isli [Labuan]: Labuan ambil Tuan Yang di-Pertua. 

Tuan Yang di-Pertua: Yang Berhormat Labuan tidak ada dalam list. Kena ikut list. 
Minta Yang Berhormat Sik. 

 

5.51 ptg. 

Tuan Ahmad Tarmizi bin Sulaiman [Sik]: Assalamualaikum warahmatullahi 
wabarakatuh. Terima kasih Tuan Yang di-Pertua, semua Ahli Yang Berhormat.  

Saya sekali lagi masih lagi dalam segar untuk mengucapkan tahniah di atas 
pelantikan Tuan Yang di-Pertua sebagai Tuan Yang di-Pertua Dewan Rakyat untuk Penggal 
Keempat Belas Parlimen yang mulia ini. Terima kasih di atas peluang yang diberikan untuk 
saya berbahas bersama dalam Titah Seri Paduka Baginda Yang di-Pertuan Agong. Di sini 
juga saya ingin mengucapkan terima kasih kepada seluruh rakyat Sik yang telah memberi 
mandat kepada saya untuk mewakili mereka di Dewan yang sangat mulia ini. 

Kita sentiasa mengharapkan kebahagiaan dan sudah pastilah kebahagiaan ini perlu 
dibina dan disusun atur dengan usaha kita di peringkat sebuah Parlimen dan juga sudah 
pastilah kerajaan yang memerintah pada hari ini mempunyai tanggungjawab yang besar demi 
tanah air yang tercinta dengan kita ingin membina negara kita yang aman, makmur dan 
sejahtera. 

Tuan Yang di-Pertua, saya menukilkan suatu firman Allah SWT... [Membaca 
sepotong ayat Al-Quran] Ertinya, “Mereka umat Islam yang jika diberikan kepada mereka 
kekuasaan memerintah di bumi nescaya mereka mendirikan sembahyang, mengeluarkan 
zakat, mereka menyuruh kebaikan serta melarang daripada melakukan perkara yang 
mungkar. Ingatlah bagi Allah jualah kesudahan segala urusan.” Surah Al-Hajj, surah 22:41. 

Agama Islam yang meliputi seluruh kehidupan yang syumul dan inilah yang dibawa 
gagasannya oleh PAS dan sudah pastilah kepada seluruh umat Islam di mana sahaja mereka 
berada. Menjadi harapan kepada kita semua agar kita yang terlibat di dalam arena politik 
kenegaraan ini berusaha memajukan agama, negara dan bangsa. Menjadi harapan kita juga 
agar perbezaan politik antara masyarakat tidak membawa kepada perpecahan dan 
ketidakharmonian. Selain itu, menjadi harapan agar masyarakat juga bijak berpolitik dengan 
matang tanpa meruntuhkan asas keharmonian persaudaraan dan kenegaraan. 

Tuan Yang di-Pertua, saya ingin memberi beberapa point penting bagaimana kita 
hendak membina negara yang kontemporari yang sudah pasti menjadi aspirasi seluruh 
masyarakat dan rakyat negara kita. Pertama iaitulah pengisian dalam negara yang 
berasaskan Perlembagaan Persekutuan yang meletakkan Islam sebagai agama 
Persekutuan dan agama lain juga dibenarkan diamalkan di mana-mana di negara ini dengan 
penuh aman.  

 

 

 



Bangunan-bangunan usang yang tidak digunakan lagi perlu dimusnahkan dan dihapuskan supaya ia tidak menjadi tempat yang bakal mendatangkan sebarang risiko kepada penduduk dan mencemarkan pemandangan Bandar Segamat yang sepatutnya kelihatan bersih dan indah itu. Ada lagi bangunan-bangunan lain, ada satu lagi bangunan yang saya rasa sesuai untuk dijadikan filem seram ataupun filem-filem yang berunsur twilight zone dan masih ada. Saya tidak faham, adakah ini untuk menarik pelancong ataupun adakah ini untuk menunjukkan status Segamat yang sebenarnya? Jadi, saya harap mereka yang terlibat dalam pembangunan di Segamat dan juga di lain tempat ambil peka terhadap perkara ini. Tuan Yang di-Pertua, saya mohon untuk menyokong Titah Seri Paduka Baginda Yang di-Pertuan Agong. Terima kasih. Tuan Yang di-Pertua: Terima kasih Yang Berhormat Sekijang. Sekarang saya menjemput Yang Berhormat Rompin. Yang Berhormat Rompin, tidak ada? Dia keluar? Datuk Rozman bin Isli [Labuan]: Labuan ambil Tuan Yang di-Pertua. Tuan Yang di-Pertua: Yang Berhormat Labuan tidak ada dalam list. Kena ikut list. Minta Yang Berhormat Sik. 5.51 ptg. Tuan Ahmad Tarmizi bin Sulaiman [Sik]: Assalamualaikum warahmatullahi wabarakatuh. Terima kasih Tuan Yang di-Pertua, semua Ahli Yang Berhormat. Saya sekali lagi masih lagi dalam segar untuk mengucapkan tahniah di atas pelantikan Tuan Yang di-Pertua sebagai Tuan Yang di-Pertua Dewan Rakyat untuk Penggal Keempat Belas Parlimen yang mulia ini. Terima kasih di atas peluang yang diberikan untuk saya berbahas bersama dalam Titah Seri Paduka Baginda Yang di-Pertuan Agong. Di sini juga saya ingin mengucapkan terima kasih kepada seluruh rakyat Sik yang telah memberi mandat kepada saya untuk mewakili mereka di Dewan yang sangat mulia ini. Kita sentiasa mengharapkan kebahagiaan dan sudah pastilah kebahagiaan ini perlu dibina dan disusun atur dengan usaha kita di peringkat sebuah Parlimen dan juga sudah pastilah kerajaan yang memerintah pada hari ini mempunyai tanggungjawab yang besar demi tanah air yang tercinta dengan kita ingin membina negara kita yang aman, makmur dan sejahtera. Tuan Yang di-Pertua, saya menukilkan suatu firman Allah SWT... [Membaca sepotong ayat Al-Quran] Ertinya, "Mereka umat Islam yang jika diberikan kepada mereka kekuasaan memerintah di bumi nescaya mereka mendirikan sembahyang, mengeluarkan zakat, mereka menyuruh kebaikan serta melarang daripada melakukan perkara yang mungkar. Ingatlah bagi Allah jualah kesudahan segala urusan." Surah Al-Hajj, surah 22:41. Agama Islam yang meliputi seluruh kehidupan yang syumul dan inilah yang dibawa gagasannya oleh PAS dan sudah pastilah kepada seluruh umat Islam di mana sahaja mereka berada. Menjadi harapan kepada kita semua agar kita yang terlibat di dalam arena politik kenegaraan ini berusaha memajukan agama, negara dan bangsa. Menjadi harapan kita juga agar perbezaan politik antara masyarakat tidak membawa kepada perpecahan dan ketidakharmonian. Selain itu, menjadi harapan agar masyarakat juga bijak berpolitik dengan matang tanpa meruntuhkan asas keharmonian persaudaraan dan kenegaraan. Tuan Yang di-Pertua, saya ingin memberi beberapa point penting bagaimana kita hendak membina negara yang kontemporari yang sudah pasti menjadi aspirasi seluruh masyarakat dan rakyat negara kita. Pertama iaitulah pengisian dalam negara yang berasaskan Perlembagaan Persekutuan yang meletakkan Islam sebagai agama Persekutuan dan agama lain juga dibenarkan diamalkan di mana-mana di negara ini dengan penuh aman.